**JEGYZŐKÖNYV**

Választmányi ülés 2018. április 5. 13:00

1024 Budapest, Kitaibel Pál u. 1. (Országos Meteorológiai Szolgálat, Díszterem)

A 13:00 órától kezdődő Választmányi ülésen megjelent tagok száma (16 fő) elérte a teljes tagság 50%+1 főnek megfelelő arányát, így az ülés határozatképesnek minősült.

Az ülésen a tagok egyhangúan elfogadták levezető elnöknek Dunkel Zoltánt dr., jegyzőkönyv vezetőnek Fejes Edinát, jegyzőkönyv-hitelesítő személyeknek dr. Lakatos Mónikát és Wantuchné dr. Dobi Ildikó.

**Napirendi Pontok**

1. Megnyitó, résztvevők köszöntése, napirend elfogadása

2. Az MMT szakmai díjainak odaítélése a bizottságok javaslata alapján

(Steiner Lajos Emlékérem, Hegyfoky Kabos Emlékérem, Berényi Dénes Emlékdíj,

Szakirodalmi Nívódíj, Róna Alapítvány kamatai)

3. Beszámoló az MMT 2017-es szakmai munkájáról

4. Beszámoló az EMS 2018 és az IFMS GM5 előkészületeiről

5. Beszámoló a 37. Vándorgyűlés előkészületeiről

6. A májusi tisztújító közgyűlés előkészítése

7. Időpont, napirend megvitatása

8. Tagfelvétel, határozathozatal a tagok törléséről

9. Egyebek

10. Zárszó

1. **Megnyitó, résztvevők köszöntése, napirend elfogadása**

Dunkel Zoltán dr. elnök megnyitotta az ülést és köszöntötte a résztvevőket, megállapította, hogy határozatképes a Választmány.

A Választmány a napirendi pontokat egyöntetűen elfogadta.

1. **Az MMT szakmai díjainak odaítélése a bizottságok javaslata alapján**

Dunkel Zoltán dr. felkérte Weidinger Tamást dr., hogy terjessze elő a Steiner Lajos Emlékérem jelöltjét. A bizottság javaslata alapán Szentimrey Tamást jelölik, melyben a bizottságon belül egyetértés volt.

A Választmány a jelölt személyét egy tartózkodás mellett elfogadta.

Dunkel Zoltán dr. javasolta, hogy a Közgyűlésen Szentimrey Tamás tartsa meg a bevezető előadást.

Dunkel Zoltán dr. felkérte Weidinger Tamást dr., hogy terjessze elő a Hegyfoky Kabos Emlékérem jelöltjét. Több jelölt közül a bizottság javaslata alapán Károssy Csabát jelölték.

A jelölt személyét egyöntetűen elfogadta a Választmány.

Dunkel Zoltán dr. felkérte Weidinger Tamást dr., hogy terjessze elő a Berényi Dénes Emlékdíj jelöltjét. A bizottság javaslata alapján Berki Imrét jelölték.

A jelölt személyét egyöntetűen elfogadta a Választmány.

Dunkel Zoltán dr. felkérte Puskás Mártát, hogy terjessze elő a Szakirodalmi Nívódíj jelöltjét. A bizottság javaslata alapán Kolláth Kornél, Simon André, Pátkai Zsolt, Fejes Edina, Szabó Dorottya, Fehér Balázs, Németh Mózes, Horváth Ákos kapja a díjat „Felhőatlasz” című könyvükért.

 Egy fő tartózkodása mellett a Választmány elfogadta a jelölést.

Dunkel Zoltán dr. felkérte Darányi Mariannt terjessze elő a Róna Zsigmond Ifjúsági Díj jelöltjét. A bizottság Róna Zsigmond Ifjúsági Díjra jelölte Kocsi Zsófiát.

Mika János dr. kérdése: van-e doktori fokozata a jelölnek vagy várományosa-e doktori címnek a jelölt. Darányi Marianna válasza nemleges volt, de felhívta a figyelmet arra, hogy az elmúlt 10 évben több esetben olyanok kapták ezt az elismerést, akik nem feltétlenül az elméleti területen vívták ki a megbecsülést. Ihász István méltatta a jelöltet magas színvonalú, kitartó munkájáért, és a meteorológia iránti elkötelezettségéért. Dunkel Zoltán dr. megjegyezte, hogy volt idő, amikor azok kaptak elismerést, akik fokozatot kaptak. Weidinger Tamás dr. megjegyezte, hogy az elméleti munka, kutatás is fontos része a meteorológia művelésének, de ne feledkezzünk meg azokról, akik úttörő munkát végeznek az elért elméleti eredmények gyakorlati megvalósításában.

Egy fő tartózkodása mellett a jelölt személyét elfogadta a Választmány.

1. Beszámoló az MMT 2017-es szakmai munkájáról

Dunkel Zoltán dr. elnök felkérte Németh Ákos főtitkárt az MMT 2017. évi munkájának értékelésére.

Németh Ákos azzal kezdte a beszámolót, hogy minden szakterület tartott legalább egy előadói ülést. A területi csoportok tevékenysége is hasonló volt. Az előadások látogatottsága továbbra is gyér, az emberek nem annyira érdeklődőek, mint régebben.

A pénzügyi helyzetről (lezárt 2017-es év, terv 2018-ra) és a tervekről a következők hangzottak el. Az MTVA felmondta a támogatást, így 1 millió Ft-al kevesebb lesz idén az MMT bevétel, ami most a lekötött ~8 millió Ft mellett, ~ 3 millió Ft. Gondolkodni kell azon, hogy ezt a hiányzó bevételt hogyan tudja pótolni a társaság. A körbeadott pénzügyi tervezet a 2018-as évre vonatkozik, amely flexibilis és még változhat az év folyamán. (A terv dokumentáció csatolva).

Dunkel Zoltán dr. a résztvevőkhöz fordult kérdések, hozzászólások miatt.

Kovács László kérte, hogy részletezzék, mit tartalmaz a belföldi/külföldi kiküldetésre vonatkozó 200 ezer Ft. Német Ákos válaszát Kovács László elfogadta.

Weidinger Tamás dr. javasolta, hogy lehessen ebből a pénzből támogatni az EMS konferencia magyar résztvevőit akár az absztrakt, akár a regisztrációs díj tekintetében, amely jelentős összeg. Esetleg bizottság összehívása, amely döntene a jelöltekről.

Német Ákos és Dunkel Zoltán dr. szerint az idő rövid ennek eldöntésére (absztrakt benyújtási határidő: április 13.) és nem tudni hányan jelentkeznének, az összeg nyilván limitált.

Puskás Márta kérdése: tudjuk-e hányan jelentkeztek? Válasz: nem.

Ferenczi Zita dr. felvetése, hogy utólag is fizethetne az MMT, egy előre meghatározott elv alapján. Elvetették.

Dr. Radics Kornélia megjegyezte, hogy 14 meteorológus hallgató részt vehet ingyenesen, ha host/hostess munkát vállal a konferencia alatt.

A regisztrációs díj támogatása fontosabb mint az absztrakt díjé.

Lakatos Mónika dr. felvetette, hogy Szentimrey Tamás regisztrációs díját vállalja át az MMT, miután díjat is kap, és újabb eredményei vannak, amelyet szeretne a nagyközönség elé tárni.

Dunkel Zoltán dr. feltette a kérdést, ki támogatja a fenti kérést.

Dr. Radics Kornélia megjegyezte, hogy tudni kellene van-e az MMT pénztárában erre fedezet, mert ezek nem kis tételek.

Németh Ákos felvetette, hogy támogassuk a konferenciára menőket, de inkább a szekció szervezőket (convener, co-convener), akiknek szintén kell regisztrációs díjat fizetni.

Dunkel Zoltán dr. ismét feltette a kérdést, ki támogatja a fenti kérést.

Dr. Radics Kornélia megjegyezte, hogy az absztrakt díj és a regisztrációs díj tetemes pénz, tudni kellene, hogy kik szeretnének menni. Az EMS szervező teamtől sok mindenre nem kaptunk választ, többek között arra sem, hogy a VIP (FM) vendégeket beengedik-e kísérettel együtt.

Németh Ákos megjegyezte, hogy a levezető elnököknek is fizetni kell, Magyarországról 6 meteorológust kértek fel, ezek: dr. Lakatos Mónika, dr. Ferenczi Zita, Szalai Sándor, dr. Labancz Krisztina, dr. Szintai Balázs és dr. Weidinger Tamás.

Mika János dr. javaslata, hogy a tavalyi OTDK-sok közül kerüljenek ki a támogatottak.

Elvetették, mert nem tudni, a nyertesek közül, ki jelentkezne. Kevés az idő ezt felmérni.

Németh Ákos megerősítette dr. Radics Kornélia megjegyzését, hogy 14 meteorológus hallagató részt vehet ingyenesen, ha host/hostess munkát vállal a konferencia alatt és saját előadásukat is elmondhatják.

Mika János dr. nehezményezte, hogy ez esetben nem tudnak a tudományos üléseken részt venni.

Németh Ákos szerint ez nem jelent akkora leterheltséget és cserébe egész héten ott lehetnek a rendezvényen.

Weidinger Tamás dr. szerint szorgalmazni kell, hogy az oktatók terjesszék a hallgatók között ezt a lehetőséget.

Dr. Radics Kornélia felvetett, hogy az egyszerűség kedvéért támogassák a levezető elnököket azzal, hogy kifizetik a regisztrációs díjat.

Németh Ákos kérdése: támogatja-e a választmány, hogy az EMS konferencián levezető elnöki szerepet vállaló résztvevők regisztrációs díját ellentételezze az MMT? (dr. Lakatos Mónika, dr. Ferenczy Zita, Szalai Sándor, dr. Labancz Krisztina, dr. Szintai Balázs, dr. Weidinger Tamás)

Igen: 8 Nem:0 Tartózkodás: 7

A kérdést elvetette a Társaság. nincs meg a többség.

Ekkor Kovács László ügyrendi kifogást emelt, miszerint azok nem szavazhatnak, akik érintettek.

Németh Ákos utána nézett az alapszabályban, mi ilyenkor a követendő (14. paragrafus). Jogos a felvetés, ezért újabb szavazást kért.

Dunkel Zoltán dr. kérte, hogy szavazzunk arról, hogy újra tárgyaljuk az ügyet.

Igen: 9 Nem:7

16 érvényes szavazat alapján újra tárgyaljuk, töröljük az előző határozatot.

Németh Ákos újra indítja a szavazást: Egyetért-e a választmány azzal, hogy a 2018. évi EMS konferencián szekciószervezést vállaló MMT tagok megkapják a regisztrációs díj ellentételezését. A potenciális kedvezményezettek nem szavaztak.

Igen: 9 Nem: 3

12 érvényes szavazat lehet.

A Választmány támogatja a 2018. évi EMS konferencián elnöklő MMT tagokat.

Lakatos Mónika dr. felveti ismét, hogy Szentimrey Tamás regisztrációs díját támogassa az MMT.

Németh Ákos: támogatja-e a választmány, hogy Szentimrey Tamás regisztrációs díját fizesse az MMT?

Igen: 13 Nem: 3

A Választmány támogatja a 2018. évi EMS konferencián Szentimrey Tamás regisztrációs díjának ellentételezését.

Dunkel Zoltán dr. megjegyezte, hogy elment a levél, hogy kapjunk további támogatást a részvételhez, a már kapott 14 fő host/hostess munkát végzőkön túl.

Mika János dr. felvetette, hogy ha Szentimrey Tamás kap támogatást, akkor az Éghajlati Szakosztály előadói ülésének keretében előadást tartson előadást.

Dunkel Zoltán dr. felteszi a kérdést, hogy a beszámolót elfogadja-e a választmány?

Egyhangú igen.

1. **Beszámoló az EMS 2018 és az IFMS GM5 előkészületeiről**

Az előzményt lsd. a 3. pont alatt.

Dunkel Zoltán dr.: hogy állnak az MMT által ajánlott egyéb programok?

Lakatos Mónika dr.: Folyamatban van a szervezés. A hajós kirándulás szerződéskötés előtti állapotban van.

Dr. Radics Kornélia: az OMSZ látogatásra lehetőség van. Labanc Krisztina kezében futnak össze a szálak, Német Ákos segítségét felajánlotta a koordináláshoz. Ezt elfogadták.

Weidinger Tamás dr.: a Szemlő hegyi barlang intézés alatt. Lakatos Mónika dr. felajánlja, hogy kísérőnek elmegy.

Mika János dr. megjegyzi, hogy menjen körlevél az EMS absztraktt felhívásról.

Dunkel Zoltán dr. megjegyzi, hogy nem tudja az IFMS keretében hány résztvevő lesz, akit az MMT-nek koordinálnia kell.

1. **Beszámoló a 37. Vándorgyűlés előkészületeiről**

Kovács László megjegyezte, hogy a pápai repülőtér szombaton is rendelkezésre áll, de csökkentette üzemmódban. Engedélyt kaptak, hogy ezen a szombaton is látogatást tehessünk.

1. **A májusi tisztújító közgyűlés előkészítése**

A tisztújító Közgyűlés napja 2018. május 24., kezdete 14 óra.

A háromtagú jelölő bizottság tagjai: dr. Major György, Pieczka Ildikó, Kovácsné Izsák Beatrix.

Major Györyg dr. javaslata, hogy halasszák el a tisztújítást a decemberi közgyűlésig.

Németh Ákos: Miért kellene elnapolni?

Tar Károly: Minden maradna, csak a tisztújítás lenne decemberben.

Dunkel Zoltán dr.: májusban legyen a tisztújítás?

Egyöntetű igen.

Dunkel Zoltán dr.: Elfogadja a választmány a bizottság tagjait?

Egyöntetű igen.

Major György dr.: ki nem akar választmányi tag lenni?

Dunkel Zoltán dr. : Zemankovicsné dr. Hunkár Márta

Szalai Sándor dr.: felveti a külföldi tiszteleti tag kérdését. Erről a következő alkalommal szavaz a választmány.

Dunkel Zoltán dr.: felveti a 16. OTKD konferenciát.

Weidinge Tamás: 2 évenként rendezik, 102 dolgozat lesz, ebből 32 ELTE-s dolgozat, melyből 9 db-t meteorológus ad be. Kéri, hogy támogassa a díjakat az MMT.

Dunkel Zoltán dr.: ki ért egyet a támogatással?

Igen: 13, Tartózkodás: 3.

Dunkel Zoltán dr: mekkora összeggel?

Kovács László: mire fordítják?

Mika János dr., Weidinger tamás dr.: díjakra.

Dunkel Zoltán dr. : ki szavaz arra, hogy 100 ezer Ft-al támogassuk az OTDK-t?

Igen 9, Nem: 1, Tartózkodás:3

A javaslatot a Választmány elfogadta.

1. **Tagfelvétel, határozathozatal a tagok törléséről**

Németh Ákos ismertette az MMT tagjelöltjeit.

Tagjelöltek – Oláh Róbert

A Választmány egyöntetűen elfogadta az új tagjelöltet.

A taglétszám csökkent, a régóta nem fizető tagokat illetve, aki kéri a tagsága megszüntetését, töröltük.

1. **Egyebek**
2. **ZÁRSZÓ**

Dunkel Zoltán dr. a Választmányi ülést bezárta és megköszönte a részvételt.

Budapest, 2018.április 5.

|  |  |  |
| --- | --- | --- |
|  |  |  |
| Dunkel Zoltán dr.elnök |  | Fejes Edinajegyzőkönyvvezető |
|  |  |  |
| dr. Lakatos Mónikajegyzőkönyv-hitelesítő |  | Wantuchné dr. Dobi Ildikójegyzőkönyv-hitelesítő |